[pic] | AZ EURÓPAI KÖZÖSSÉGEK BIZOTTSÁGA |

Brüsszel, 21.4.2008

COM(2008) 175 végleges

2006/0130 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján

a Tanácsnak a Közösségben a légiközlekedési szolgáltatások működtetésére vonatkozó közös szabályokról szóló európai parlamenti és tanácsi rendelet (átdolgozás) elfogadására tekintettel kialakított közös álláspontjáról

2006/0130 (COD)

A BIZOTTSÁG KÖZLEMÉNYE AZ EURÓPAI PARLAMENTNEKaz EK-Szerződés 251. cikke (2) bekezdésének második albekezdése alapján

a Tanácsnak a Közösségben a légiközlekedési szolgáltatások működtetésére vonatkozó közös szabályokról szóló európai parlamenti és tanácsi rendelet (átdolgozás) elfogadására tekintettel kialakított közös álláspontjáról

(EGT-vonatkozású szöveg)

1. ELŐZMÉNYEK

A javaslat továbbítása az Európai Parlamentnek és a Tanácsnak (COM(2006) 396 – 2006/0130 (COD)) | 2006. július 18. |

Az Európai Gazdasági és Szociális Bizottság véleménye: | 2007. május 31. |

Az Európai Parlament véleménye (első olvasat): | 2007. július 11. |

A közös álláspont elfogadása: egyhangúlag | 18.4.2008 |

2. A BIZOTTSÁG JAVASLATÁNAK CÉLJA

A Bizottság 2006. július 18-án elfogadta a Közösségben a légiközlekedési szolgáltatások működtetésére vonatkozó közös szabályokról (átdolgozás) szóló rendeletjavaslatot, amely a 2407/92/EGK, 2408/92/EGK és 2409/92/EGK rendelet (az úgynevezett „harmadik légiközlekedési csomag”)[1] helyébe fog lépni.

A javasolt átdolgozás a következő fő elemeket tartalmazza:

1. A működési engedélyek kiadására és visszavonására vonatkozó követelmények szigorítása :

2. A repülőgépek kölcsönbérletével kapcsolatos feltételek szigorítása :

3. A közszolgáltatási kötelezettségre vonatkozó szabályok egyértelműbbé tétele : a közszolgáltatási kötelezettségre vonatkozó szabályokat felülvizsgálták az adminisztratív teher csökkentése, az ilyen kötelezettségek kiírásához – és ezáltal bizonyos piacok verseny előtti lezárásához – való mértéktelen folyamodás elkerülése, valamint több pályázó bevonása érdekében.

4. A harmadik országokkal fenntartott kapcsolatok keretének egyértelműbbé tétele : a javaslat teljes egészében új rendelkezésekkel váltja fel a tagállamok között hatályban lévő olyan kétoldalú megállapodásokat, amelyek még korlátozzák a légiközlekedési szolgáltatások nyújtásának szabadságát.

5. A repülőterek közötti forgalommegosztás szabályainak egyértelműbbé tétele : a jelenlegi kétlépéses rendszert (repülőterek rendszerének kialakítása, majd forgalommegosztási szabályok meghatározása) egylépéses eljárás váltja fel, a „repülőtérrendszer” fogalma kiiktatásra kerül.

6. A fogyasztók jogainak hatékonyabb védelme (az árak átláthatósága és megkülönböztetésmentesség) : a javaslat szerint minden viteldíjnak tartalmaznia kell a vonatkozó adókat, illetékeket és díjakat, a légi fuvarozók pedig kötelesek közérthető formában tájékoztatni a nyilvánosságot viteldíjaikról, egyéb díjaikról és az ezekhez kapcsolódó feltételekről.

3. MEGJEGYZÉSEK A KÖZÖS ÁLLÁSPONTHOZ

A közös álláspont nemcsak a Tanács álláspontját rögzíti, hanem tükrözi a három intézmény között 2007 őszén folytatott tárgyalások eredményeként megszületett kompromisszumot is. Az Európai Parlament közlekedési és idegenforgalmi bizottságának elnöke levélben tájékoztatta a Tanács elnökét, hogy e feltételek mellett azt javasolná a TRAN-bizottságnak, hogy hagyja jóvá az így kialakított közös álláspontot a második olvasat során, feltéve hogy a repülőgépek személyzettel együtt való bérlésével kapcsolatos, a Parlament által javasolt terminológiát átveszik.

A Tanács ezt a kompromisszumot – beleértve a Parlament kérését is – támogatásáról biztosította a Közlekedési, Távközlési és Energiaügyi Tanács 2007. november 30-i ülésén.

E ponton kívül a három intézmény közötti tárgyalás során felmerült, a közös álláspontban is szereplő kompromisszum tárgyát képező témakörök a következők:

- A belső piac szociális vonatkozása : a két intézmény elégedettségének ad hangot azzal a preambulumbekezdéssel kapcsolatban ((8a) preambulumbekezdés), amelyik emlékeztet rá, hogy a tagállamok kötelesek alkalmazni a hatályos nemzeti és európai szociális jogot. A Bizottság vállalta, hogy tájékoztatja a két intézményt a légiközlekedés belső piaca által a foglalkoztatásra és a munkafeltételekre gyakorolt hatással kapcsolatban jelenleg folyó tanulmány eredményeiről;

- Kellő pénzügyi stabilitás az utasok kártalanításához és hazajuttatásához csőd esetén : erre vonatkozóan a szöveg már nem tartalmaz semmilyen utalást, azonban a Bizottság meg fogja vizsgálni egy olyan kötelező biztosítás bevezetésének megvalósíthatóságát és lehetséges hatásait, amely csőd esetén fedezné a megvásárolt jegyek árának visszatérítését és az utasok hazajuttatási költségeit;

- Külkapcsolatok : ezt a vonatkozást a Tanács kategorikusan elutasította. A kompromisszumra való törekvés részeként és az intézmények közötti általános egyetértés elérése érdekében a Bizottság beleegyezett, hogy a külkapcsolatokat érintő rendelkezések ne szerepeljenek a szövegben, de a tagállamokkal közösen nyilatkozatot tett közzé a harmadik országoknak a légiközlekedési belső piacra jutásával kapcsolatos együttműködésről. Ezen túlmenően a Bizottság egyoldalú nyilatkozatot tett a közösségi légi fuvarozók és a harmadik országok légi fuvarozói közötti közös működtetési megállapodásokat („codeshare”) érintő korlátozásokról, ahogy az megjelenik az új 15. cikk (5) bekezdésében is;

- A forgalomnak a repülőterek közötti elosztása : az új 19. cikk lehetővé teszi a forgalomnak a repülőterek közötti elosztását abban az esetben, ha:

- a repülőterek ugyanazt a várost vagy konurbációt szolgálják ki;

- a repülőtereket megfelelő közlekedési infrastruktúra szolgálja ki, amely – amennyire lehetséges – olyan közvetlen összeköttetést biztosít, amely kilencven percen belül lehetővé teszi a repülőtérre érkezést, szükség esetén határon átnyúló közlekedéssel;

- a repülőteret gyakori, megbízható és hatékony tömegközlekedési szolgáltatás kapcsolja össze más repülőterekkel és a kiszolgált várossal vagy konurbációval;

- a repülőterek biztosítják a légi fuvarozók számára a szükséges szolgáltatásokat, és nem akadályozzák indokolatlanul kereskedelmi lehetőségeiket.

- Tájékoztatás az árakról : a tájékoztatás átláthatóságával és a megkülönböztetés-mentességgel kapcsolatos kötelezettség alkalmazási területét kiterjesztették a Közösségből induló összes légi járatra, beleértve a harmadik országok által működtetett légi járatokat is (24. cikk). A szóban forgó járatokra megállapított végső áraknak ezután tartalmazniuk kell a viteldíjat, az adókat, a repülőtéri díjakat és egyéb díjakat, felárakat és költségeket. Az egyik preambulumbekezdés ((15) preambulumbekezdés) arra ösztönzi a közösségi légitársaságokat, hogy ugyanilyen mértékű átláthatóságot valósítsanak meg a Közösségben található repülőterekre érkező járatok esetében is.

A Bizottság elégedettségének ad hangot azzal kapcsolatban, hogy az intézmények közötti tárgyalások eredményeként az új szabályok nagy mértékben javultak és egyértelműbbé váltak.

4. KÖVETKEZTETÉS

A Bizottság úgy ítéli meg, hogy a Tanács közös álláspontja hozzájárul ahhoz, hogy javaslatának fő célkitűzései és szelleme megőrződjék, ezért támogatásáról biztosítja azt. Üdvözli továbbá a tényt, hogy az álláspont az intézményközi tárgyalások eredményét tükrözi, ami lehetővé teszi a javaslat elfogadását a második olvasat során.

[1] A 2407/92/EGK rendelet a légifuvarozók engedélyezéséről (HL L 240., 1992.8.24., 1. o.) - A 2408/92/EGK rendelet a közösségi légifuvarozók Közösségen belüli légi útvonalakhoz jutásáról (HL L 240., 1992.8.24., 8. o.) - A 2409/92/EGK rendelet a légi szolgáltatások vitel- és tarifadíjairól (HL L 240., 1992.8.24., 15. o.)